भत्केका घर धेरै जोखिमपूर्ण पनि छन्। सबैभन्दा जोखिमपूर्ण काम सायद अब यही हो। यो स्वयंसेवीले गर्न सक्ने काम पनि होइन। यसैले सुरक्षाकर्मीलाई अब उद्धारकै अर्को चरणमा संलग्न गराऊँ। आवश्यक उपकरण र प्रविधि जुटाउन सरकारले कुनै कन्जुसी नगरोस्। भारत र चीनसँग प्रविधि, उपकरण र जनशक्तिको सहयोग मागे पनि हुन्छ। पाए सहयोग माग्ने नभए किनेरै पनि उपकरण जुटाउन ढिलो गर्नु हुँदैन। भुइँचालोसँगको युद्ध बाँकी छ। यस्तो काम युद्ध स्तर र शैलीमै गर्नुपर्छ।
